ઝાલાવાડમાં ગરમીનો પારો ૪૫ ડિગ્રીને આસપાસ રહેતા લોકોના મગજમાં પણ ગરમી ઘૂસી ગયાનો ઘાટ સર્જાયો છે. લોકો નાની નાની બાબતમાં અને જુના મનદુ:ખોને યાદ રાખીને મગજ પરનો કાબૂ ગુમાવી રહ્યા છે. સુરેન્દ્રનગર જિલ્લામાં મારામારી, હુમલા, હત્યા, અથડામણના બનાવો વધતા લોકોમાં ચિંતા અને પોલીસ તંત્રમાં દોડધામ જોવા મળી રહી છે ત્યારે પાટડી તાલુકાના બજાણા ગામમાં મોડી રાત્રે જૂથ અથડામણ થઈ હતી. આ દરમિયાન અજાણ્યા શખ્સોએ એક વૃદ્ઘ પર છરીના ઘા ઝીંકી દેતા તેનું મોત થયું હતું.